Аҟәа имҩаԥгахоит ақалақь аҩнуҵҟа ариаҵәараз ацәыргақәҵа
20:16 06.06.2022 (ирҿыцуп: 21:20 06.06.2022)
© Sputnik / Томас Тхайцук"Зеленый" дом Константина Тужба
© Sputnik / Томас Тхайцук
Аусмҩаԥгатә иаҭаар рылшоит агәаҳәара змоу зегьы, ацәыргақәҵа аус ауеит асааҭ 17:00 инаркны 20:00 рҟынӡа.
АҞӘА, рашәара 6 – Sputnik. Ашәҭқәа рцәыргақәҵа "Аҟәа. Ақалақь ариаҵәара. Анхарҭаҭыԥ" мҩаԥгахоит Аҟәа рашәара 7 азы ҳәа Sputnik иазеиҭеиҳәеит аусмҩаԥгатә аиҿкааҩ Константин Ҭыжәба.
Ацәыргақәҵа хықәкыс иамоуп, Аԥсны аҳҭнықалақь ицқьоу, ишәҭышу қалақьны аҟаҵара.
Ацәыргақәҵа мҩаԥысуеит Аԥсны уаанӡатәи аекономика аминистр, Аԥсны ашахмат азы Афедерациа аиҳабы Константин Ҭыжәба иҩны, академик Марр имҩаду аҩны №26 аҭыӡҭыԥ ала.
Ишәҭышу абаҳча абара, ашәҭқәа рааӡара иаҵоу амаӡақәа реилкаара зҭаху алшара рымоуп ацәыргақәҵа аҭаара - асасцәа гәыԥ-гәыԥла инеиуеит 17:00, 18:00, 19:00 рзы.
Ацәыргақәҵа иаҭаауа зегьы ҳамҭас ирырҭоит ашәҭ аиҭаҳатә, ашәҭааӡараҿы ироуа абжьгарақәа рхархәараз.